Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: A 39/2001. (X. 19.) AB határozat már rámutatott arra,
Paragraph Index: 974

A 39/2001. (X. 19.) AB határozat már rámutatott arra, hogy a „tiszteletdíj és egyéb juttatás megállapításakor a képviselõ-testület a rendeletét törvény felhatalmazása alapján, törvény végrehajtására alkotja, nem lépheti át a felhatalmazás kereteit”. (ABH 2001. 691, 695.) Az Alkotmánybíróság az említett határozatában az Ör. támadott elõírásához hasonló tartalmú szabályozást alkotmányellenessé nyilvánította és rámutatott arra, hogy amikor a törvény tételes felsorolást ad, akkor azt a képviselõ-testület — külön felhatalmazás hiányában — nem bõvítheti. A vázoltaktól kitûnik, hogy a XI. kerületi képviselõ-testület törvényi felhatalmazás hiányában, illetve a felhatalmazáson túlterjeszkedve állapított meg az önkormányzati képviselõ tiszteletdíját meghaladó díjazást a bizottsági alelnök részére. Mindezekre tekintettel az Alkotmánybíróság az Ör. 3. § eljárás alá vont (5) bekezdését az Ötv. 20. § (2) bekezdésével és a Ptv. 14. § (1) bekezdésével ellentétesnek, erre tekintettel az Alkotmány 44/A. § (2) bekezdését sértõ szabályozásnak tekintette és megsemmisítette.

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes